Kultura Maribor

UGLASBLJENA STRAST
2018-09-20 19:30 - 21:30 (Europe/Paris) | Dvorana Union 3 Prešernova ulica Maribor, Upravna enota Maribor, 2000 Slovenia
UGLASBLJENA STRAST
Festival Maribor 2018
Haydnova filharmonija
Nicolas Altstaedt, dirigent in violončelist
Cena vstopnice: 12,50 – 25,00 EUR
Otvoritveni koncert
Spored:
Edward Elgar: Koncert za violončelo in orkester v e-molu, op. 85
***
Joseph Haydn: Simfonija št. 100 v G-duru, Hob. I:100, »Vojaška«
Joseph Haydn: Simfonija št. 92 v G-duru, Hob. I:92, »Oxford«
Otvoritveni koncert Festivala Maribor bo izvedel letošnji rezidenčni orkester Festivala Maribor, člani mednarodne Haydnove filharmonije s sedežem v Eisenstadtu, okrepljeni z izjemnimi slovenskimi glasbeniki. Vodil jih bo umetniški vodja in osrednja osebnost Festivala Maribor 2018, violončelist in dirigent Nicolas Altstaedt.
Vsi, ki smo bili priče otvoritvenemu koncertu lanskega festivala, dobro vemo, zakaj nastop Haydnove filharmonije pod vodstvom njenega karizmatičnega vodje uteleša strast do glasbe in zakaj se letos pri Festivalu Maribor predajamo prav strasti in srčnosti, ki ležita v srčiki muziciranja naših festivalskih glasbenikov.
Glede na glasbo, ki bo ob tej priložnosti na sporedu – dela angleškega velikana Edwarda Elgarja ter v Londonu nastale simfonije Josepha Haydna, bi koncert zlahka podnaslovili »Angleški«, vendar bi s tem gotovo izzvali skeptično vprašanje: Kaj le skupnega ima prislovična angleška zadržanost s strastjo?
In ravno tukaj bodo naši glasbeniki razgrnili pravo, resnično globoko strast. Iskati jo je namreč treba v rcih glasbenikov in ne v površnih kulturnih klišejih. Kar se angleške zadržanosti tiče, odgrnimo z nje tančico manir in ji dovolimo pokazati, da brez notranje nuje in brez strasti ta glasba niti nastala ne bi. Edgar je ta krvotok svojega naroda poznavalsko kanaliziral v skladbe. Za vsako elegantno popisano stranjo, prikupnimi melodijami in navidezno lahkotnostjo brbota življenjska sla, ki je kot tekoča lava pod zaspano zeleno angleško pokrajino.
In ko smo že pri strasti, niti pri »papa« Haydnu (»očetovski« sloves si je skladatelj prislužil šele v starosti) ne bomo pozabili njegovih živahnejših mlajših let, ko ga je zaznamovala radoživost in nebrzdano zanimanje za vse, kar je svetovnega (in nenazadnje tudi neomejeno uživanje v ženski družbi, kljub baje srečnemu zakonu). Ta radoživost Haydna nikoli ni zapustila in z natančnim poslušanjem jo bomo lahko prepoznali v slehernem njegovem delu.
Pustite torej svoje predsodke in zadržanost doma in se nam pridružite na še eni bleščeči otvoritvi Festivala Maribor!
Vstopnice: 25 € / predprodaja 20 € / upokojenci 20 € / študenti, invalidi 12,50 €
Vstopnice s popustom je možno kupiti le v Informacijski pisarni Narodnega doma Maribor in največ uro pred koncertom na prizorišču koncerta.

FESTIVAL MARIBOR 2018
2018-09-20 19:30 - 2018-09-28 22:30 | Narodni dom 9 Ulica kneza Koclja Maribor, Upravna enota Maribor, 2000 Slovenia
STRAST. DO GLASBE. DO ŽIVLJENJA!
»V svetu niso dosegli ničesar velikega brez strasti,« ugotavlja filozof G- W. F. Hegl. In pri Festivalu Maribor se popolnoma strinjamo!
Strast je pogonska sila nebrzdane ustvarjalnosti, ki je postala prepoznavni znak našega festivala. Je tista brbotajoča, goreča, eksplozivna energija, ki žene naše glasbenike v nedoumljive višave. Je nevidna sila, ki kot magnet privlači nas, poslušalce. Je neustavljiva moč, ki veže ene in druge v celoto, ko se združeni v mogočnem izbruhu emocij zlijemo v eno.
Zato smo strast postavili v središče letošnjih festivalskih programov. Od Haydnove strasti do lepote do Beethovnove strasti do svobode, od Mozartove strasti do življenja do otroške strasti do odkrivanja in spoznavanja novega. S karizmatičnim (in strastnim!) Nicolasom Altstaedtom na čelu izbranega seznama uveljavljenih glasbenikov, med katerimi omenimo Alexandra Lonquicha, Komorni godalni orkester Slovenske filharmonije, Simfonični orkester SNG Maribor, Gergelyja Dubóczkyja, Mahirja Kalmika, Dávida Kutasa, Lászla Seemana, Boštjana Lipovška in seveda orkester Haydnove filharmonije, ki skupaj z izbranimi slovenskimi in tujimi glasbeniki tvori rezidenčni orkester festivala, je gotovo: čaka nas nekaj velikega!
Pridružite se nam med 20. in 28. septembrom, da skupaj izživimo strast do (odlične) glasbe.
In življenja!
⚡ PROGRAM FESTIVALA MARIBOR 2018
http://festivalmaribor.si/program/
⚡ IZVAJALCI FESTIVALA MARIBOR 2018
http://festivalmaribor.si/izvajalci/
⚡ PREDPRODAJA
20% popust do 7. septembra
http://festivalmaribor.si/vstopnice/
⚡ INTERAKTIVNA RAZSTAVA
http://festivalmaribor.si/program/zvocni-vrt-15-29-september/
⚡ VEČ
http://festivalmaribor.si/
PASSION. FOR MUSIC. FOR LIFE!
“Nothing great in the world has ever been accomplished without passion!” philosopher G. W. F. Hegl said, and we at the Festival Maribor couldn’t agree more.
Passion is the force behind the unbridled creativity, which became the trade mark of our festival. It is the bursting, burning, explosive energy, which drives our musicians into the unimagined heights. It is the invisible force, which draws our audiences like a magnet. It si the unstoppable power, which fuses both of them together until they became one, joined in a powerful eruption of emotions.
This is why we put passion into the centre of our 2018 programmes: from Haydn’s passion for beauty to Beethoven’s passion for freedom, from Mozart’s passion for life to children’s passion for learning. With the charismatic (and passionate) Nicolas Altstaedt leading the pack, and with Alexander Lonquich, Haydn Philharmonie, Slovenian Philharmonic Chamber String Orchestra, Gergely Dubóczky, Mahir Kalmik, Kutas Dávid, Laszlo Seeman, Bostjan Lipovsek and SNG Maribor Symphony orchestra following in his step, there is no doubt great things await us!
So join us from September 20th to September 28th and unleash your passion for (great) music. And life!
⚡ FESTIVAL MARIBOR 2018 PROGRAMME
http://festivalmaribor.si/en/programme/
⚡ FESTIVAL MARIBOR 2018 PERFORMERS
http://festivalmaribor.si/en/performers/
⚡ PRESALE
20% discount until September 7th
http://festivalmaribor.si/en/tickets/
⚡ INTERACTIVE EXHIBITION
http://festivalmaribor.si/en/program/the-garden-of-sounds-15-29-september/
⚡ MORE
http://festivalmaribor.si/en/

MESTO KOLES - TRG SVOBODE MARIBOR
2018-09-21 17:00 - 18:00 | Trg svobode Trg svobode Maribor, Upravna enota Maribor, 2000 Slovenia
Prijatelji kolesarjenja se bomo srečali in odpeljali manjši krog s kolesi po ulicah Maribora.
Sledi druženje ob glasbi, hrani in pijači…
Dogodek poteka v sklopu Evropskega tedna mobilnosti

KAKO ZORIJO JEŽEVCI
2018-09-21 18:00 - 19:00 | Lutkovno gledališče Maribor 2a Vojašniški trg Maribor, Upravna enota Maribor, 2000 Slovenia
https://www.lg-mb.si/predstave/kako-zorijo-jezevci/
PETER SVETINA
Ježevca Helge in Nikozija si zastavljata veliko nenavadnih vprašanj. V svetu, kjer sobivata z lenivcema Henrikom in Emilom ter goriležem, mravljincem, golobom pismonošo in mnogimi drugimi … je povsem običajen takle dvogovor:
Svit: “A se spomladi večkrat zgodi, da ježevci odpadete z dreves?”
Helge: “Niti ne bi vedel. Pravzaprav ne vem, kdaj ježevec dozori.”
Za delo Kako zorijo ježevci je Peter Svetina leta 2016 prejel nagrado večernica.
Režiser Bojan Labovič
Avotr likovne podobe Damjan Stepančič
Avtor glasbe Vasko Atanasovski

SATIRIKONIJADA
2018-09-21 20:00 - 22:30 | GT22 Glavni trg 22 Maribor, Upravna enota Maribor, 2000 Slovenia
Satirikonijada je uprizoritev, ki jemlje motive iz Petronijevega Satirikona, nekakšnega praromana iz antike, v katerem mladi protagonist išče svoje mesto v burkaški resničnosti neronovskega Rima. Uprizoritev je koncipirana kot dogodek, neke vrste iniciacijski karneval, ter razpira temi strahu pred svobodo in pripadanja: Kako daleč smo pripravljeni iti, da bi nekam spadali? Kako daleč smo pripravljeni iti, da bi zbežali pred sabo? Več o predstavi: www.moment.si/satirikonijada
Satirikonijada je režiserkina magistrska uprizoritev v okviru drugostopenjskega magistrskega programa Gledališka in radijska režija na Akademiji za gledališče, radio, film in televizijo.
Režija: Tjaša Črnigoj
Priredba besedila *: Tjaša Črnigoj, Tjaša Mislej
Uprizoritveno besedilo: ustvarjalci predstave
Dramaturgija: Tjaša Mislej
Kostumografija: Tina Bonča
Oblikovanje in izbor glasbe: August Adrian Braatz
Scenografija: Tjaša Črnigoj, Anja Pirnat
Lektura: Klasja Kovačič
Tehnična podpora: Andrej Firm
Producentki: Nika Bezeljak, Anja pirnat
Foto: Andrej Firm
Igrajo: Andraž Jug, Rok Kravanja, Vid Klemenc
Mentorja (AGRFT, gledališka režija):
red. prof. mag. Tomislav Janežič
doc. Janez Janša
*V priredbi je uporabljenih nekaj odlomkov iz besedila Nebojše Pop-Tasića: Petronijev Satyrikon
Vstopnina: 6 € / 4 € za dijake, študente in upokojence / 0 € za brezposelne
Število mest je omejeno. Rezervirane karte je potrebno dvigniti najkasneje 15 minut pred predstavo. Rezervacije sprejemamo na: rezervacije@moment.si
Produkcija: Moment, AGRFT
Projekt sta finančno podprla Ministrstvo za kulturo RS in Mestna občina Maribor

HUSHHUSH W/ MARKO NASTIĆ
2018-09-21 22:00 - 2018-09-22 06:00 | Udarnik 1 Grajski trg Maribor, Upravna enota Maribor, 2000 Slovenia
HushHush
‘Hush se je ustvaril z idejo, da se v Mariboru ponudi nekaj novega, svežega, alternativnega. Cilj je že od vsega začetka enak: združiti ljudi s podobnimi interesi in podobnim okusom za glasbo.
Line Up:
Marko Nastić
AFEKT aka Dj Splif
Malek Ales
‘Hush se je sprva skrival, menjaval lokacije in bil ovit v tančico skrivnosti. Sedaj se je razkril, a v njegovih sencah še vedno ostajamo svobodni. Že nekaj časa ‘Hush deluje v središču mesta, kjer se lahko vsak zabava brez očitkov in ostrih pogledov.
Tako se letos jeseni ponovno združimo v Udarniku, ki je ‘Hushu ponudil prostor, da se razvije in ljudem ponudi še boljši, kvalitetnejši dogodek, ki ga v Mariboru še ni bilo. In tako, se je ‘Hush ponovno izkazal in v svoje sence svobode povabil enega vodilnejših DJ-jev v jugovzhodni Evropi – Marka Nastića!
Se vidimo!
In the shadows we are free!
Preprodaja: 8 eur (Eventim)
Na dan dogodka: 10 eur
18+

O DEČKU IN PINGVINU
2018-09-22 10:00 - 11:00 | Lutkovno gledališče Maribor 2a Vojašniški trg Maribor, Upravna enota Maribor, 2000 Slovenia
https://www.lg-mb.si/predstave/o-decku-in-pingvinu/
PO MOTIVIH SLIKANICE OLIVERJA JEFFERSA IZGUBLJEN IN NAJDEN / KOPRODUKCIJA Z MINI TEATROM IN MOMENTOM / 45 MIN
Likovno in tehnološko odlična lutkovna predstava gledalce vljudno povabi v svoje središče in se odvija vse naokoli. Prikazuje nenavadno prijateljstvo, ki potrebuje nekaj skupnega doživljanja, dela, branja, potovanja, iskanja in razmišljanja, da se utrdi v spoznanje svoje trdnosti. Deček najprej misli, da se je nadležni pingvin izgubil, zato ga skuša na vsak način spraviti domov na južni pól. Pingvin pa mu tesno sledi – v urad za najdene predmete, v park, v knjižnico, v pristanišče, v delavnico … Deček po uspešno opravljeni nalogi spozna, da se je od vsega začetka motil – pingvin se ni izgubil, izbral ga je.
SODELUJOČI
Režiser Zoran Petrovič
Igralec Miha Bezeljak
Avtor likovne podobe Primož Mihevc
Dramaturg Marek Turošík
Avtorica glasbe Lea Čehovin
Lektor Simon Šerbinek
Oblikovalec svetlobe Miljenko Knezoci
Oblikovalec zvoka Matej Sajko Modrinjak
Izvedba opreme predstave Mojca Bernjak, Branko Caserman, Darka Erdelji, Lucijan Jošt, Primož Mihevc
Za podporo pri izvedbi predstave se zahvaljujemo Konservatoriju za glasbo in balet Maribor ter ravnateljici Heleni Meško.
Premiera — 22. avgust 2015

GLASBENA TRŽNICA: GLASBA PRIPOVEDUJE ZGODBE
2018-09-22 10:00 - 12:00 | Pokrajinski muzej Maribor Grajski trg 1 Maribor, Upravna enota Maribor, 2000 Slovenia
GLASBENA TRŽNICA: GLASBA PRIPOVEDUJE ZGODBE
Festival Maribor 2018 za otroke
Adriana Magdovski, klavir
Koncert s klavirjem za družine z majhnimi otroki.
Glasbenica nam bo razgrnila zgodbe, ki nam jih pripoveduje glasba od starih časov do današnjih dni. Med drugim bomo slišali dela C. W. Glucka, S. Rahmaninova, G. Gershwina in A. Piazzolle.
Glasbena tržnica je celodnevni program, ki bo potekal v soboto, 22. septembra 2018, v Vetrinjskem dvoru in Viteški dvorani Pokrajinskega muzeja Maribor, kjer se bodo zvrstili naslednji dogodki:
10.00-18.00: Zvočni vrt, interaktivna razstava izvirnih glasbenih inštrumentov za otroke in odrasle,
10.00: Ali bi Mozart in Bach danes bila prijatelja?, koncert za otroke in odrasle,
11.00: V lov!, koncertna matineja za družine z otroki,
16.00: Glasba pripoveduje zgodbe, koncertna matineja za družine z majhnimi otroki,
17.00: Zvočna kuhna, predstava in delavnica za otroke in odrasle.
Vstopnine ni.

GLASBENA TRŽNICA
2018-09-22 10:00 - 18:00 | Vetrinjski dvor Vetrinjska ulica 30 Maribor, Upravna enota Maribor, 2000 Slovenia
FESTIVAL MARIBOR: ZVOČNI VRT, VODENJE PO RAZSTAVI Z DELAVNICO
Glasbena tržnica ponuja interaktivno razstavo, tri koncerte in celo – kuhinjo! Ja, prav ste prebrali. Tudi kuhali bomo. A ne jedi…
Tudi letos Festival Maribor ni pozabil na najmlajše poslušalce. Nasprotno! Odlični odzivi prejšnjih let so nas spodbudili, da svojim najbolj iskreno navdušenim poslušalcem pripravimo še pestrejši in še bogatejši program. Festival Maribor tako postaja eden najbolj razigranih festivalov resne glasbe pri nas, zagotovo pa je edini, ki se lahko pohvali s poslušalci v – pleničkah.
Glasbena tržnica, celodnevni program za majhne in velike otroke ter starše bo potekal v soboto, 22. septembra:
– 10.00-18.00: Zvočni vrt
– 10.00: IMA ZAČETEK, KONCA NE
– 11.00: V LOV!
– 16.00: GLASBA PRIPOVEDUJE ZGODBE
– 17.00: ZVOČNA KUHNA
👦👧
10.00-18.00 / Vetrinjski dvor
ZVOČNI VRT
ZAKAJ BI GLASBO LE POSLUŠALI? USTVARJAJTE JO!
Interaktivna razstava izvirnih glasbenih inštrumentov za otroke in odrasle, nastala po idejni zasnovi Petra Kusa, je umeščena v namišljeni »botanično-zoološko-akustični« vrt, v katerem so rastline in živali oblikovane v zveneče objekte in izvirne glasbene instrumente. Obiskovalce spodbuja, da se dotaknejo razstavljenih zvočil in tudi sami raziskujejo ter ustvarjajo glasbo, namesto da bi jo le pasivno poslušali.
Otvoritev bo v soboto, 15. septembra, ob 15. uri.
👦👧
10.00 / Vetrinjski dvor
IMA ZAČETEK, KONCA NE
Glasbeno-plesna predstava in delavnica
Učenci in mentorji Konservatorija za glasbo in balet Maribor nas bodo skozi glasbo in ples popeljali po skrivnih poteh glasbene in plesne umetnosti. Popotovanje se bo zaključilo z večglasnim petjem ob spremljavi inštrumentov, ustvarjenih na delavnici. Predstava je namenjena osnovnošolskim otrokom, seveda pa ste dobrodošli tudi mame in očetje, babice in dedki, tete in strici.
👦👧
11.00 / Vetrinjski dvor
V LOV!
Z ROGOVI LOVIMO LJUBEZEN DO GLASBE
Na koncertni matineji za družine z otroki bodo najmlajši obiskovalci zagotovo osupnili ob bleščeči zmešnjavi cevi in ventilov, ki ji pravimo rog, nato pa jih bodo hornisti Borut Pahič, Marko Arh, Blaž Ogrič in Boštjan Lipovšek navdušili še z njegovim mogočnim zvokom. No, to navdušenje boste z njimi delili tudi starši. Obljubimo!
👦👧
16.00 / Viteška dvorana Pokrajinskega muzeja Maribor
GLASBA PRIPOVEDUJE ZGODBE
NIHČE NI PREMAJHEN ZA ZGODBE. IN GLASBO.
Na Festivalu Maribor svoj koncert vselej dobijo tudi najmlajši poslušalci, tisti, ki jih na koncert pripeljejo v otroškem vozičku ali v maminem (atijevem, babičinem…) naročju. Tudi letos jim bodo zgodbe pripovedovali zvoki črno belih tipk, po katerih bodo plesali prsti Adriane Magdovski.
👦👧
17.00 / Vetrinjski dvor
ZVOČNA KUHNA
ODLIČEN RECEPT: KUHAMO ZVOKE!
Zvočna kuhna je interaktivni zvočni performans za otroke, starejše od 5 let, in odrasle. Zasnovana je kot mešanica gledališko-lutkovne predstave in delavnice izdelovanja inštrumentov. Obiskovalci so povabljeni v kuhinjo, katere kuharski mojster je izgubil okus. Le kako naj potem pripravlja jedi? Morda pa si lahko občutek okušanja nadomesti z ustvarjanjem in okušanjem zvokov? Kot kuharji preizkušajo najrazličnejše kombinacije okusov in sestavin, naš glasbeni kuhar uživa v mešanju najrazličnejših zvokov, pri čemer nastajajo vselej nove kombinacije, ki so prav tako slastne kot čokoladna torta! Zvočno kuhalnico pa v roke seveda dobijo tudi obiskovalci. Že veste, kakšno specialiteto boste skuhali?
⚡ VEČ O DOGODKIH
http://festivalmaribor.si/program/zvocni-vrt-15-29-september/
http://festivalmaribor.si/program/glasbena-trznica-ima-zacetek-konca-ne/
http://festivalmaribor.si/program/glasbena-trznica-v-lov/
http://festivalmaribor.si/program/glasbena-trznica-glasba-pripoveduje-zgodbe/
http://festivalmaribor.si/program/glasbena-trznica-zvocna-kuhna/
⚡ VSTOPNICE
Vstopnine ni!
⚡ PROGRAM FESTIVALA
http://festivalmaribor.si/program/

GLASBENA TRŽNICA: V LOV!
2018-09-22 11:00 - 12:00 | Vetrinjski dvor Vetrinjska ulica 30 Maribor, Upravna enota Maribor, 2000 Slovenia
GLASBENA TRŽNICA: ALI BI MOZART IN BACH DANES BILA PRIJATELJA?
Festival Maribor 2018 za otroke
Borut Pahič, rog
Marko Arh, rog
Blaž Ogrič, rog
Boštjan Lipovšek, rog
Koncertna matineja za družine z otroki.
Primerno za osnovnošolske otroke.
Glasbena tržnica je celodnevni program, ki bo potekal v soboto, 22. septembra 2018, v Vetrinjskem dvoru in Viteški dvorani Pokrajinskega muzeja Maribor, kjer se bodo zvrstili naslednji dogodki:
10.00-18.00: Zvočni vrt, interaktivna razstava izvirnih glasbenih inštrumentov za otroke in odrasle,
10.00: Ali bi Mozart in Bach danes bila prijatelja?, koncert za otroke in odrasle,
11.00: V lov!, koncertna matineja za družine z otroki,
16.00: Glasba pripoveduje zgodbe, koncertna matineja za družine z majhnimi otroki,
17.00: Zvočna kuhna, predstava in delavnica za otroke in odrasle.
Vstopnine ni.

GLASBENA TRŽNICA: ZVOČNA KUHNA
2018-09-22 17:00 - 19:00 | Vetrinjski dvor Vetrinjska ulica 30 Maribor, Upravna enota Maribor, 2000 Slovenia
GLASBENA TRŽNICA: ZVOČNA KUHNA
Festival Maribor 2018 za otroke
Koncert učencev Konservatorija za glasbo in balet Maribor
Zvočna kuhna je interaktivni zvočni performans za otroke, starejše od 5 let, in odrasle. V njej ne kuhamo jedi, temveč zvoke.
Ideja predstave je ustvariti okolje, v katerem avtor povezuje izkušnje svojih prejšnjih projektov – zvočnih predstav, v katerih je gledalca postavil v položaj, da ”gleda” na gledališkem odru uprizorjen zvok in interaktivnih razstav, v katerih je gledalcem omogočil, da se razstavljenih instrumentov oz. zvoka ”dotaknejo”. V predstavi se posveča prepletanju različnih vlog in načinov zaznavanja gledalca predstave, obiskovalca razstave in poslušalca koncerta. Projekt je tako zasnovan kot mešanica gledališko-lutkovne predstave in delavnice izdelovanja inštrumentov. Avtor v predstavi omogoča gledalcem, da v določenih delih z igranjem na različna zvočila tudi sami aktivno posežejo v dogajanje.Predstavo tako ne le gledajo/poslušajo, temveč v njej tudi sodelujejo in imajo z njo neposreden, fizičen stik.
Okvirna tema predstave Zvočna kuhna je sinestezija, povezava sluha z drugimi občutki, predvsem z okusom. Predstava vzpostavlja povezave med glasbo in gastronomijo, ki so prisotna v naših življenjih in kulturi, ter jih povzema v multisenzorialni gledališki izkušnji.
Dogajanje je umeščeno v kuhinjo, kamor so obiskovalci povabljeni kot gostje. Toda kuharski mojster je izgubil okus. Kako naj potem pripravlja hrano? Odkrije, da bi si lahko občutek okušanja nadomestil z ustvarjanjem in poslušanjem zvokov. Če dela glasbo, je to tako, kot da bi pripravljal in okušal hrano. Zato iz kuharja postane glasbenik in skladatelj, ki zdaj z enako strastjo ”kuha” zvoke, uživa v njihovih neskončnih kombinacijah in se slasti v zvočni ekstazi. Njegova usta so postala ušesa.
Predstava sledi zaporedju in dramaturgiji bogatega zvočnega kosila in se konča z delavnico, na kateri se obiskovalci v kuhanju nekaterih zvočnih jedi preizkusijo še sami.
Od 5. leta starosti dalje.
Glasbena tržnica je celodnevni program, ki bo potekal v soboto, 22. septembra 2018, v Vetrinjskem dvoru in Viteški dvorani Pokrajinskega muzeja Maribor, kjer se bodo zvrstili naslednji dogodki:
10.00-18.00: Zvočni vrt, interaktivna razstava izvirnih glasbenih inštrumentov za otroke in odrasle,
10.00: Ali bi Mozart in Bach danes bila prijatelja?, koncert za otroke in odrasle,
11.00: V lov!, koncertna matineja za družine z otroki,
16.00: Glasba pripoveduje zgodbe, koncertna matineja za družine z majhnimi otroki,
17.00: Zvočna kuhna, predstava in delavnica za otroke in odrasle.
Vstopnine ni.

DELAVNICA: TETRA-PACK ECO-GRAFIKA
2018-09-22 17:00 - 20:00 | Vetrinjski dvor Vetrinjska ulica 30 Maribor, Upravna enota Maribor, 2000 Slovenia
Ta tip grafike nam omogoča, da iz zelo preprostih materialov ustvarimo zanimive in kvalitetne umetnine. Skozi uporaba folije v tetrapakih se nam odprejo številne izrazne možnosti, natančne risbe in designi ter kreativni efekti. Omogoča igro z barvami in sencami ter nam daje vtis jedkanice.
Duška Maglica, likovna pedagoginja in strastna grafičarka, vas bo popeljala v raznolik svet novih tehnik umetniške grafike. Tehnika spada med nestrupene pristope odtiskovanju in je primerna za vse starostne skupine.
S seboj prinesete zgolj kreativno vedoželjnost.
Prijave zbiramo do 19.9.2018 na mail info@cgu.si
Cena: 30 evrov na osebo

JUPITROVA STRELA
2018-09-22 19:30 - 21:30 | Dvorana Union Prešernova ulica 3 Maribor, Upravna enota Maribor, 2000 Slovenia
JUPITROVA STRELA
Festival Maribor 2018
Haydnova filharmonija
Nicolas Altstaedt, dirigent in violončelist
Nicolas Altstaedt meni, da je bil Joseph Haydn eden najbolj narobe razumljenih in v resnici eden najbolj razburljivih skladateljev glasbene zgodovine
Spored:
Robert Schumann: Koncert za violončelo v a-molu, op. 129
Joseph Haydn: Simfonija št. 101 v D-duru, Hob. I:101, »Ura«
***
Wolfgang Amadeus Mozart: Simfonija št. 41 v C-duru, KV. 551, »Jupiter«
Nicolas Altstaedt meni, da je bil Joseph Haydn eden najbolj narobe razumljenih in v resnici eden najbolj razburljivih skladateljev glasbene zgodovine. Zato ne preseneča, da kot violončelist in dirigent z orkestrom Haydnove filharmonije, katere vodja je, zavzeto predstavlja opus tega skladatelja in razgrinja plasti njegovega kompozicijskega izraza in sporočila. Med tistimi, ki so Haydna iskreno občudovali, je bil tudi Wolfgang Amadeus Mozart, s katerim je Haydn navezal skoraj očetovski odnos. Skladatelja sta delila čas, izkušnje, življenjski prostor in tudi nekatere podobne poglede na svet. Tako je, denimo, Mozart na svoji poklicni poti po svoje nadaljeval tam, kjer je Haydn po dolgotrajnem službovanju pri plemstvu končal – kot sloviti skladatelj z vplivno mednarodno kariero, ne da bi bil pri tem odvisen od naklonjenosti najvišjega sloja. Mozart je tako postal prvi pravi svobodnjak med skladatelji. Podoben pogled na položaj umetnika zasledimo pri Ludwigu van Beethovnu, ki je umetnika štel za najvišjo duhovno instanco družbe, kar mora ustrezno odražati tudi njegova družbena pozicija, ne le občudovanje njegovega talenta.
S tem ko so njihove življenjske zgodbe prešle v legendo, se je sloves nedojemljivo posvečenega oprijel del vseh teh treh skladateljev. Mozartova zadnja simfonija je pozneje dobila celo božansko ime, resda ne po zaslugi skladatelja, temveč po vsej verjetnosti zaradi koncertnega prireditelja, ki je želel ubesediti njeno veličastnost in obenem utrditi položaj Mozarta na vrhu skladateljskega Parnasa. Kljub temu promocijskemu vzgibu vzdevek vendarle nakazuje tudi globlje pomene. Tako Mozartovi dosežki kot Haydna in nato še Beethovnova ustvarjalnost so delovali kot Jupitrova strela na skladatelje, ki so jim sledili v 19. stoletju in jih je skrbelo, ali ni trojica izrazila že vse, kar se v glasbi izraziti da. V nizu teh skladateljev je Robert Schumann, ki je tako kot mnogi njegovi sodobniki občudujoče trepetal pred velikim izročilom predhodnikov ter hkrati iskal svojo pot. Našel jo je v zlitju »božanskega« navdiha predhodnikov in občutenja lastnega časa oziroma v veličastnosti človeške notranjosti in ljubki intimnosti, ki prodira v srca brez pomoči božanskih puščic.
Vstopnice: 25 € / predprodaja 20 € / upokojenci 20 € / študenti, invalidi 12,50 €
Vstopnice s popustom je možno kupiti le v Informacijski pisarni Narodnega doma Maribor in največ uro pred koncertom na prizorišču koncerta.

VELIKI SALONSKI SWING
2018-09-22 21:00 - 2018-09-23 02:00 | Salon uporabnih umetnosti 1 Glavni trg Maribor, Upravna enota Maribor, 2000 Slovenia
Drage swing plesalke in plesalci in tisti, ki vas swing ples zanima ali pa še ne veste, da vas.
V soboto, 22. septembra, bomo v Salonu ponovno plesali na “veliko” in do jutra ter skupaj pozdravili jesenski čas, ki prihaja med nas 😉
The SwingBrats vas v sodelovanju s SALON UPORABNIH UMETNOSTI vabimo na večer namenjen plesu, ki je navduševal naše prednike z začetka prejšnjega stoletja. Čudovit prostor, v katerem se bomo vrteli do poznih ur, pa izvira kot nalašč iz tistih časov.
Srčnost in pozitivno energijo swing plesa bomo širili tudi s pestrim glasbenim naborom iz Jazz ere, za katerega bodo poskrbeli društveni DJji
In da bodo nogice in duša razmigane že pred plesnim večerom, vas lepo vabimo na Blues Mojstrovalnico, ki jo bosta vodila Sabina Blumauer in Miha Žabkar, plesna učitelja iz Ljubljane.
Več o mojstrovalnici si lahko preberite na tej povezavi:
https://www.facebook.com/events/1123618831096400/
Pripravite se na izrazni in čutni ples, ki očara telo in srce.
Jesen, prihajamo in zaplesali bomo.
Vljudno vabljeni!

PEARL JAM PROJECT
2018-09-22 22:00 - 23:55 | MC Pekarna 16 Ob železnici Maribor, Upravna enota Maribor, 2000 Slovenia
V bandu sodelujejo izkušeni glasbeniki slovenske glasbene rock scene, Radislav Marič na vokalu, Tadej Tadič in Andrej Rot na kitarah, Matej batelič na bas kitari in Igor Marasovič na bobnih. Band z veliko profesionalnostjo poustvarja energijo in zvok legendarnega banda Pearl Jam.
Vstopnina:
– 7 EUR v predprodaji (MC Pekarna)
– 8 EUR na dan koncerta z rezervacijo na www.pekarna.net
– 9 EUR na dan koncerta brez rezervacije

RE:AKCIJA / ANATOMIX [TITAN/RED LIGHT] / EMPIRE RECS. TAKEOVER
2018-09-22 22:00 - 2018-09-23 06:00 | Dvorana Gustaf 16 Ob železnici Maribor, Upravna enota Maribor, 2000 Slovenia
Punčke so eden najboljših mladih rock bendov na Hrvaškem v zadnjih 10-ih letih. Čeprav jih občinstvo in mediji opisujejo kot indie/alternative rock bend z izjemno močnim live nastopom, se skupina še ni odločila, kateremu žanru pripada in to prepusti občinstvu. Bend ima za sabo več kot 300 koncertov po vsej Evropi (Nizozemska, Nemčija, Avstrija, Bosna in Hercegovina, Črna gora, Makedonija, Srbija, Madžarska, Slovenija, …), med katerimi je mogoče poudariti nastope na festivalu Sziget, EXIT, SuperUho, EuroSonic, Ment, Terraneo in pred Pips, Chips and Videoclips v Zagrebu.
Bend sta formirale Lucija (vokal in kitara) in Ruby (bobni) v Vinkovcih leta 2007. Z odhodom na fakulteto se jima pridruži Anja (bas kitara) in prične se resna zgodba benda. Z izdajo prvega albuma “Sunčano s povremenom naoblakom” leta 2013 pristanejo v središču pozornosti občinstva, medijev in glasbenih kritikov. Album je vključen v vsak “Best album of the year” seznam, tudi izven meja ex-Yu. Kot vrhunec njihove kariere (doslej) smatrajo osebno povabilo za predskupino benda Queens Of The Stone Age v Ljubljani in Zagrebu avgusta 2014. Leta 2016 je bend izdal album “Ništa nije kako se čini” in odšel na svojo prvo neodvisno turnejo po Evropi ter ponovno zasedel visoko mesto na vsakem seznamu najboljših albumov leta. Konec leta 2017 se je Ruby preselila v San Francisco in na njeno mesto je prišel dolgoletni prijatelj benda, Goran. Bend je nadaljeval z delom in napovedal veliko turnejo v letu 2018 ter objavo novega EP-ja “Valovi” in ga bodo predstavljali v dvorani Gustaf!
http://punchke.bandcamp.com/
http://facebook.com/puncke
心療内科の看護師の役割とは

Stari Pes se je začel ovohavati leta 2011 v Mariboru, natanko 10 let po ljubljanski impro zasedbi Sunday morning, v kateri sta sodelovala kitarist Martin in bobnar Jernej. Po pridružitvi Kristijana na basu in Matica na vokalu so začeli počasi in povsem neobremenjeno razvijati svoj pasji stil, avtorsko godbo s koreninami predvsem v bluzu, improvizaciji in drugih zadnjico-migajočih ritmih. Prelomnica je nastopila decembra 2012, po nastopu in pozitivnih odzivih na koncertu v MC-ju v Pekarni, kjer so se prepričali o njihovem poslanstvu in vse večji potrebi po odrskih izkušnjah. Leta 2013 se je formirala sedanja zasedba z Alešom na djembah in Mišom na basu, ki je v začetku leta 2014 takoj posnela album Off the leash v enem dnevu kot studijski posnetek vaje in ga izdala januarja 2015. »Pasji woof&roll je dovolj raznolik in melodičen, da je poslušljiv, a še vedno dovolj improviziran, da je zanimiv, predvsem v živo, ko je izletov v neznano več,« pravi skupina.
https://staripes.bandcamp.com/
https://www.facebook.com/staripes
Projekt SolarPulseMusic podpirata Ministrstvo za kulturo Republike Slovenije in Mestna občina Maribor.
Prispevek: 6€

DŽUMBUS
2018-09-23 17:00 - 18:00 | Narodni dom 9 Ulica kneza Koclja Maribor, Upravna enota Maribor, 2000 Slovenia
DŽUMBUS
Festival Maribor 2018 za otroke
Režija, glasba in glasbeni inštrumenti: Peter Kus
Nastopajo:
Urška Cvetko,
Krištof Hrastnik,
Michael Pöllmann
Zvočna predstava o dečku, ki ne govori, temveč se sporazumeva le z zvoki in glasbo.
Džumbus predstavlja lik nenavadnega dečka, ki ne govori besed, temveč se namesto z jezikom izraža s samosvojimi zvoki in glasbo. Če imajo stvari vsaka svoj zvok, potem lahko z igranjem nanje opisuje svet in sebe ter se tako sporazumeva. Toda, ko deček odkrije svojo novo govorico ter jo predstavi staršem, zdravnikoma, učiteljici in sovrstniku, naleti na odpor. Vsi njegovo ustvarjalnost, domišljijo in izvirnost razumejo kot motnjo, ki jo je treba odpraviti. V svetu, ki mu vladajo pravila in družbene konvencije, za ropotajočega otroka ni prostora. Naučiti se mora jezika in prilagoditi večini. Deček odrašča, se sooča s svojo drugačnostjo in išče način, kako bi v svetu omejitev in prepovedi ohranil svojo individualnost.
Igralci in glasbeniki se v predstavi sprašujejo, kaj bi se zgodilo z vsakim od nas, če bi postal ropotajoči deček. Njegovo zgodbo uprizarjajo s pomočjo zvočnega ustvarjanja, igranja ter animacije množice različnih izvirnih glasbil in zvočil, izdelanih iz vsakdanjih predmetov. Razvijajo žanr glasbenega gledališča, v katerem je zvok enakovreden drugim elementom predstave.
Predstava traja 50 minut.
Od 5. do 10. leta starosti.
Vstopnice: 5 € / družinska vstopnica 10 €
Vstopnice je možno kupiti le v Informacijski pisarni Narodnega doma Maribor in največ uro pred koncertom na prizorišču koncerta.

MOČ SRCA
2018-09-23 19:30 - 21:30 | Dvorana Union Prešernova ulica 3 Maribor, Upravna enota Maribor, 2000 Slovenia
MOČ SRCA
Festival Maribor 2018
Nicolas Altstaedt, violončelo
Alexander Lonquich, klavir
Nepresegljivo moč srčnosti izdaja osebnost Ludwiga van Beethovna.
Spored:
Ludwig van Beethoven: Sonate za violončelo in klavir št. 1–5
Nepresegljivo moč srčnosti izdaja osebnost Ludwiga van Beethovna. Edino skladateljski genij, pri katerem sta z roko v roki hodila ljubezen do človeka in vera v njegovo dobroto, je zmogel ustvariti opus, kakršnega nam je zapustil Beethoven. Gnali so ga življenjska nuja, visoki ideali o boljšem svetu, prodornost individualnega izraza ter vera v človekovo subtilnost in moč dojemanja. Medtem ko so povprečni duhovi tistega časa v tem intenzivnem umetniku zaslepljujočih misli videli predvsem neprilagojenega in neukrotljivega čudaka, je Beethoven očaral samega velikega Goetheja, ki je po nenačrtovanem srečanju med nekimi poletnimi počitnicami zapisal: »Še nisem videl umetnika, ki bi bil tako samosvoj, energičen, občutljiv. Kar dobro razumem, kako se čudi svetu«.
Beethovnova srčnost v glasbi in prodornost svobodnega genialnega duha z izredno lepoto pride do izraza v petih sonatah za klavir in violino. S temi skladbami je stopal na povsem nova tla, saj dotlej mojstrovin za ta glasbeni par še ni bilo. In prav zaradi tega je Beethoven lahko z nebrzdano domiselnostjo in brez pritiska standardov raziskoval nove možnosti. Violončelo v teh delih poje in se razkazuje kot še nikoli poprej. Celotni cikel sonat je še toliko zanimivejši, ker spremlja razvoj Beethovnovega sloga skozi nekaj desetletij in nam posreduje razmišljanja še mladega skladatelja pa vse do značilnega zrelejšega Beethovna, ki je na dolgo in zmeraj prodorno razpredal glasbene misli in si vzel tako zelo željno svobodo izražanja.
Pronicljivo ustvarjalno svobodo in globoko poznavanje Beethovnovega dela zaznamuje tudi glasbeni tandem Alexandra Lonquicha in Nicolasa Altstaedta. Malokdo se zna spoprijeti ne le s tako fizično, temveč tudi duhovno izjemno zahtevnim izzivom poustvaritve vseh petih Beethovnovih sonat za violončelo in klavir v enem samem večeru. Intenzivnost in predanost večera, posvečenega Beethovnu, bo tako posebna poslastica za najbolj predane in strastne obiskovalce Festivala Maribor.
Vstopnice: 20 € / predprodaja 16 € / upokojenci 16 € / študenti, invalidi 10 €
Vstopnice s popustom je možno kupiti le v Informacijski pisarni Narodnega doma Maribor in največ uro pred koncertom na prizorišču koncerta.

MUZEJSKI VEČERI - KJER PRETEKLOST SREČA PRIHODNOST, DEKD
2018-09-24 18:00 - 19:00 | Pokrajinski muzej Maribor 2 Grajska ulica Maribor, Upravna enota Maribor, 2000 Slovenia
V okviru Dnevov evropske kulturne dediščine vas vabimo na cikel predstavitev MUZEJSKI VEČERI – KJER PRETEKLOST SREČA PRIHODNOST.
Prva predstavitev:
Boris Keuc: Kulturna dediščina in lokalni turizem
Predstavitev pomena vključevanja prvin kulturne dediščine lokalnega okolja za uspešnost turistične ponudbe.
Boris Keuc, tajnik Turističnega društva Svečina bo predstavil pomen vključevanja prvin kulturne dediščine lokalnega okolja za uspešnost turistične ponudbe.
Naravna in kulturna dediščina sooblikujeta turistično ponudbo in sta zelo pomembni za turizem ter za promocijo kraja, ali občine. Skupaj z naravo, njeno dediščino ter socialnim okoljem, v katerem se je razvijala, predstavlja primarno turistično ponudbo in osnovo turističnega povpraševanja. Prepoznavnost in uspešnost turistične ponudbe nekega območja je v veliki meri odvisna od intenzivnosti vključevanja prvin kulturne dediščine vanjo.
Janez Bogataj (1992) meni, da turistični razvoj, ki vključuje dediščinsko miselnost, lahko postane gonilna sila, ki bo spodbujala ljudi k večjemu zanimanju za svojo kulturno dediščino in identiteto, kajti razne oblike dediščine pomenijo le sredstvo za razkrivanje življenjskih slogov, v določenih časovnih obdobjih. Le ti pa nam kažejo kontinuiteto do današnjega časa, ki ga s svojimi razsežnostmi bogatijo in dajejo motive za nove oblike ustvarjalnosti v sodobnem času. Kaj lahko Svečina kot prvovrstna vinska destinacija ponudi svojim gostom poleg že omenjenega vina in kulinarike? Kako v ponudbo vključiti grad (ki je potreben obnove), vinogradniški muzej Kebl, cerkev, znamenite osebnosti območja,… Kako povezati kulturno dediščino, kulturne prireditve, svečinsko srce z ostalimi atributi vinske destinacije? Kako povedati zgodbo našega kraja na atraktiven in verodostojen način, pa čeprav nimamo svetovno znanih spomenikov kulture? Kdo je lahko naša ciljna skupina?
Vstopnine ni.
Prijazno vabljeni v grajsko bastijo (vhod z Grajskega trga).

LA PASSIONE
2018-09-24 19:30 - 21:30 | Dvorana Union Prešernova ulica 3 Maribor, Upravna enota Maribor, 2000 Slovenia
LA PASSIONE
Festival Maribor 2018
Komorni godalni orkester Slovenske filharmonije z gosti
Alexander Lonquich, dirigent in pianist
Italijanski vzdevek »La passione« se je, tako kot mnogi drugi, pritaknil Haydnovi simfoniji šele po njenem nastanku, nato pa se je z njo zlil.
Spored:
Joseph Haydn: Simfonija št. 49 v f-molu, »La Passione«, Hob. I:49
Antonín Dvořák: Serenada za godala v E-duru, op. 22
***
Wolfgang Amadeus Mozart: Adagio in fuga v c-molu za godala, KV. 546
Wolfgang Amadeus Mozart: Koncert za klavir in orkester št. 9 v Es-duru, KV. 271, »Jeunehomme«
Italijanski vzdevek »La passione« se je, tako kot mnogi drugi, pritaknil Haydnovi simfoniji šele po njenem nastanku, nato pa se je z njo zlil. V navezi na ženski določni člen se prevaja kot »strast«, kar je prispevalo k dojemanju te glasbe kot Haydnovega strastnega mladostniškega izbruha. Za tak sloves simfonije lahko obdolžimo prav italijanski naslov, ki nam takoj v misli prikliče mediteransko čustvenost. V resnici so imeli njeni botri v mislih nekaj drugega, in sicer povod za nastanek tega dela ‒ praznovanje velikega tedna; tako kot v mnogih drugih jezikih lahko namreč v italijanščini passione pomeni tako strast kot pasijon. Pa vendar tisto priljubljeno tolmačenje ni daleč od srčike dela, saj simfonija izhaja iz Haydnovega viharniškega obdobja in je polna izraznih gest, vznemirljivih kontrastov in tudi patetičnih tonov, naravnost trpečih izbruhov, ki si jih je Haydn nedvomno zamislil v povezavi s Kristusovim trpljenjem, čeprav je verjetno hkrati dal duška lastni razgibani notranjosti.
Glasbeniki bodo na našem koncertu pretkano spletli izrazno zaostrena dela z idiličnimi oddihi. Za slednje bo poskrbela Dvořákova blaga serenada za godala. Nato se bomo ponovno zresnili ob grandioznih Mozartovih Adagiu in fugi, ki s svojim neustavljivim gonom že nakazuje ponotranjenost in intenzivnost Beethovnove glasbe ter njegovih znamenitih fug.
Za nas bodo igrali člani Komornega godalnega orkestra Slovenske filharmonije, okrepljeni z gostujočimi glasbeniki. Vodil jih bo veliki poznavalec in nemirni raziskovalec, predvsem pa srčni glasbenik, dirigent in pianist Alexander Lonquich, s katerim se vsak koncert prelevi v intenzivno, nesebično predajanje silovitosti in subtilnosti glasbe. Lonquich nam bo ob koncu koncerta razkazal še svoje subtilnevirzuozne sposobnosti. Kot solist bo zaigral v enem najzanimivejših Mozartovih koncertov za klavir, ki tehnično zahtevnost ovije v navidezno zračnost in lahkotnost.
Vstopnice:: 25 € / predprodaja 20 € / upokojenci 20 € / študenti, invalidi 12,50 €
Vstopnice s popustom je možno kupiti le v Informacijski pisarni Narodnega doma Maribor in največ uro pred koncertom na prizorišču koncerta.

IMA ZAČETEK, KONCA NIMA ... KAJ JE TO?
2018-09-25 11:00 - 13:00 | Narodni dom Ulica kneza Koclja 9 Maribor, Upravna enota Maribor, 2000 Slovenia
IMA ZAČETEK, KONCA NIMA … KAJ JE TO?
Festival Maribor 2018 za otroke
Konservatorij za glasbo in balet Maribor
Glasbena predstava in delavnica za otroke.
Za učence 4. razreda osnovne šole.
V koprodukciji s Konservatorijem za glasbo in balet Maribor in v sodelovanju s Kulturnim dnevnikom.
Vstopnine ni.

MUZEJSKI VEČERI - KJER PRETEKLOST SREČA PRIHODNOST, DEKD
2018-09-25 18:00 - 19:00 | Pokrajinski muzej Maribor 2 Grajska ulica Maribor, Upravna enota Maribor, 2000 Slovenia
V okviru Dnevov evropske kulturne dediščine vas vabimo na cikel predstavitev MUZEJSKI VEČERI – KJER PRETEKLOST SREČA PRIHODNOST.
Druga predstavitev:
Sergeja Lebe Čačič: Lesene smuči
Predstavitev zgodbe o ročno izdelanih avtohtonih pohodnih lesenih smučeh, utemeljeni na pohorski lesarski tradiciji.
Sergeja Lebe Čačič, lastnica podjetja Svetles d.o.o.je že od otroštva navezana na les, Pohorje in sneg saj je v otroštvu z dedkom pogosto hodila na njegovo žago in po Pohorju. Prepričana je, da se je njena zgodba z lesenimi smučmi začela prav zaradi tega. Leta 2016 so začeli izdelovati lesene smuči, takrat še v podjetju Pohorske žage d.o.o. (danes Svetles d.o.o.). Nikoli niso bile mišljene za masovno proizvodnjo. Smuči so narejene iz jesenovega lesa, ročno, po starih načrtih in s starimi orodji. Jesenov les se dobro odziva v vlažnem okolju, hkrati pa ga odlikuje prožnost. Smučem smo dodali pridih sodobnosti z odličnimi turnimi vezmi. Tako so nastale avtohtone pohodne lesene smuči.
Vstopnine ni.
Prijazno vabljeni v grajsko bastijo (vhod z Grajskega trga).

ROTOVŠKI BRALNI KLUB: ITALO CALVINO - BARON NA DREVESU
2018-09-25 18:00 - 19:30 | Čitalnica Rotovž 1 Rotovški trg Maribor, Upravna enota Maribor, 2000 Slovenia
Z razsvetljensko filozofijo navdahnjen roman italijanskega pisatelja pripoveduje o dečku, ki se upre staršem, pobegne na drevo in tam
ostane vse svoje življenje. Upor avtoritetam se izplača, z distance stvari vidimo bolje.
Pogovor o knjigi bo vodila Jasna Mlakar.

PREDSTAVITEV NOVE KNJIGE PESMI PETRA ANDREJA SKOZ ZVOČNI ZID
2018-09-25 18:00 - 21:00 | Salon uporabnih umetnosti 1 Glavni trg Maribor, Upravna enota Maribor, 2000 Slovenia
Kaj novega lahko uvodoma zapišem o Petru Andreju, česar niso prav dobro povedali že mnogi cenjeni pesniki, kritiki, glasbeniki? Na primer, da »je eden najbolj dragocenih glasov v slovenskem prostoru« … pesnik in v isti sapi glasbenik, ti dve svoji umetnosti združuje v plemenito sintezo uglasbljene poezije.« (Boris A. Novak)
Ko bo kdo čez stoletja, no, pa tudi danes ali jutri izbrskal iz naših ruševin to knjigo, bo nad njo mogoče zažvižgal. Ne da bi vedel, da je kar nekaj pesmi v njej prelil v zvoke že sam avtor. Zatorej je najboljša spremna dejavnost, ko prebiramo verze Petra Andreja, da poslušamo tudi njihove uglasbljene interpretacije. In si celovito občutenje in mnenje ustvarjamo za zvočnim zidom…
Daj mi roko, pridi, greva čez…
Bojan Sedmak
organizacija: Založba LITERA, Vstop prost

MUZEJSKI VEČERI - KJER PRETEKLOST SREČA PRIHODNOST, DEKD
2018-09-26 18:00 - 19:00 | Pokrajinski muzej Maribor 2 Grajska ulica Maribor, Upravna enota Maribor, 2000 Slovenia
V okviru Dnevov evropske kulturne dediščine vas vabimo na cikel predstavitev MUZEJSKI VEČERI – KJER PRETEKLOST SREČA PRIHODNOST.
Tretja predstavitev:
Jožica Coif: Spet untrco oblekla bom
Predstavitev oblačilnega videza iz krajev sedanje občine Hoče-Slivnica v obdobju med obema vojnama.
Jožica Coif, aktivna članica KUD Milke Zorec Hotinja vas, bo predstavila knjigo »Spet untrco oblekla bom«, ki jo je izdalo KUD Milke Zorec Hotinja vas, sekcija: folklorna skupina. Pri slikovni predstavitvi bo sodeloval Boris Komar.
Knjiga je izšla septembra 2008, ko je občina Hoče-Slivnica slavila 10 obletnico obstoja. Pri izdaji knjige sta poleg članov folklorne skupine strokovni vložek prispevala etnologinja dr. Marija Makarovič in dolgoletni umetniški vodja skupine in koreograf Metod Špur. V knjigi je predstavljena raziskava oblačilnega videza v krajih sedanje občine Hoče-Slivnica iz obdobja med obema vojnama 1918-1940 in oblačilni videz gosposke z gradu Slivnica med leti 1818-1848 . Oblačila iz novejšega obdobja so gledališko domiselno in kreativno v obliki modne revije že večkrat predstavili na raznih prireditvah in dogodkih. Njihov cilj je zapustiti trajne sledi kulturnega poustvarjanja, kar je zgodovinskega pomena za naše kraje in bodoče generacije.
Vstopnine ni.
Prijazno vabljeni v grajsko bastijo (vhod z Grajskega trga).

MUZEJSKI VEČERI - KJER PRETEKLOST SREČA PRIHODNOST, DEKD
2018-09-27 18:00 - 19:00 | Pokrajinski muzej Maribor 2 Grajska ulica Maribor, Upravna enota Maribor, 2000 Slovenia
V okviru Dnevov evropske kulturne dediščine vas vabimo na cikel predstavitev MUZEJSKI VEČERI – KJER PRETEKLOST SREČA PRIHODNOST.
Četrta predstavitev:
Ajda Rihter, Eva Tergušek, Zdenka Gradišnik, Andreja Robič: Sakralni objekti v občini Selnica ob Dravi
Predstavitev publikacije, v kateri je Turistično društvo Selnica ob Dravi objavilo raziskovalno nalogo, nagrajeno z zlatim priznanjem Zveze za tehnično kulturo Slovenije.
Ajda Rihter in Eva Tergušek, učenki Osnovne šole Selnica ob Dravi sta za raziskovalno nalogo o sakralnih objektih v občini Selnica ob Dravi prejeli zlato priznanje na slovenskem državnem tekmovanju v okviru Zveze za tehniško kulturo Slovenije. Raziskava je nastala pod mentorstvom Zdenke Gradišnik in Andreje Robič. Turistično društvo Selnica ob Dravi je ob delnem sofinaciranju Občine Selnica ob Dravi raziskovalno nalogo izdalo v obliki brošure.
V preteklosti so na podeželju povečini gradili le kmečke hiše in gospodarska poslopja. Gradnja je bila preprosta ter funkcionalno usmerjena. Okrasnih in olepševalnih elementov praviloma ni bilo, saj si le-teh niso mogli privoščiti. Pri gradnji sakralnih objektov pa so naši predniki ravnali povsem drugače. Le-ti so imeli izreden verski pomen, izkazovali pa so tudi status donatorja ali donatorjev. Manjše sakralne objekte, kot so recimo kapelice, pogosto spregledamo. Že na prvi pogled so tako raznolike, da so vredne ogleda. Marsikatera skriva detajle, ki jih drugje ne vidimo. V občini Selnica ob Dravi najdemo številne sakralne objekte. Le-ti so naše arhitekturno in kulturno bogastvo. Dokazujejo, da so naši predniki, čeprav so imeli na voljo le skromna sredstva, bili arhitekturno-kulturno osveščeni in so jim okrasni elementi pomenili zelo veliko. Predstavljena brošura je zaradi nazornega gradiva in zbranih podatkov pomemben zbir podatkov, ki služi kot vodnik pri odkrivanju »majhnih« arhitekturnih biserov občine Selnica ob Dravi.
Vstopnine ni.
Prijazno vabljeni v grajsko bastijo (vhod z Grajskega trga).

KUBRICKOVA ODISEJA V VESOLJU - JAVNI PODCAST MARIBORISTHEFUTURE
2018-09-27 20:00 - 21:00 | GT22 22 Glavni trg Maribor, Upravna enota Maribor, 2000 Slovenia
Zelo redki so filmarji in filmi, ki so v zgodovini sprožili toliko različnih razmislekov, interpretacij, debat in ponovnih ogledov, kot je to Odiseja v vesolju, režiserja Stanleya Kubricka. Sloviti ničejanski uvod, misteriozni črni monolit, največji preskok v zgodovini filma od kosti v roki pračloveka do vesoljske ladje, srhljivi superračunalnik HAL 9000, »trip« astronavta Bowmana v drugo dimenzijo in čarobni Zvezdni otrok so le nekateri izmed nepozabnih momentov iz te mojstrovine, ki še danes buri domišljijo filmofilov po vsem svetu. Kaj se skriva za temi podobami, kaj nam je želel sporočiti Kubrick in na kakšne načine si lahko razlagamo simboliko gibljivih slik ter njihove harmonije z izjemnim izborom glasbe, bomo skušali odgovoriti s filmskim kritikom Maticem Majcnom, ki je ob 50-letnici filma pri založbi Dialogi izdal knjigo Kubrickova Odiseja v vesolju. Snemanje podcasta #MariborIsTheFuture bo javno, zato se nam lahko tudi v živo pridružite v studiu YoureUp Radio ter tudi sami prispevate h gotovo iskrivi debati o »najboljšem filmu vseh časov«, kot ga je drzno poimenoval Majcen.
»Šele takrat, ko so mi bili poznani vsi kotički te mojstrovine, sem lahko dokončno rekel, da sem zares ‘videl Odisejo’ v vseh njenih različnih dimenzijah, in takrat sem končno znal argumentirati, zakaj je ta film zame najboljši od vseh, kar sem jih kdaj videl.«
– Matic Majcen v uvodu v knjigo Kubrickova Odiseja v vesolju
OSBERT PARKER:
ADVENTURES IN PIXILATION COLLABORATION WORKSHOP, or
WHEN WORLDS COLLIDE – Style and technique as part of story telling
Create a one minute film that tells an intriguing and compelling story inspired, by the collision of three totally unconnected images. Be bold, inventive and playful with techniques you’ve not used before, but most of all – have fun and you’ll learn new techniques and transferable skills, which you can use beyond the workshop and in your practice.
Pick three postcards from pictures provided and use one from each of the three separately themed groups that represent essential story elements; Character, Situation and Environment as a starting point for a story. The images range from abstract and fantasy to gritty reality. Each image has a strong graphic, illustration, or photographic style not necessarily common to animation, so participants will have to use imagination and learn new skills and techniques to galvernizes unconnected elements into a powerful and unique film.
Your first task will be to analyse and discuss the 3 images you have chosen and devise a short scenario that involves a character from one of the images, in a situation from the second image, that takes place in an environment from the third.
Working in groups of 5, quickly develop a simple, but compelling story. Create an outline, or short synopsis within a few hours on one sheet of A4 paper. A rough storyboard should be created as a visual guide before production begins by end of day 1.
Teams will then have a further 2 days working in collaborative teams to build models, light sets, animate, edit and add music, or sound design to complete films using any animation and/or pixilation technique of your choice.
The finished film should have a soundtrack that heightens the atmosphere and emotion of what you are trying to communicate within your one minute film. Finished films must be handed in by 12 NOON on day 4: (Sunday 7th Oct) at the latest.
To find more about Osbert Parker visit www.osbertparker.com
Detailed workshop’s schedule available on https://www.stoptrik.eu/workshot-2018/
How can you participate in the workshop?
The workshop is open for everyone interested in (stop motion) animation. The number of the participants is limited so make sure that you register for the workshops by contacting brina.stoptrik@gmail.com.��The cost of the workshops is 20 EURO.�Please deposit the workshot fee to:�Zavod za podporo civilnodružbenih iniciativ in multikulturno sodelovanje Pekarna Magdalenske mreže Maribor, Ob železnici 8, 2000 Maribor, Slovenia�IBAN: [REDACTED]�SWIFT: KBMASI2X�Bank: Nova KBM d. d., Ul. Vita Kraigherja 4, 2505 Maribor�Purpose: Your name and surname + Workshot

BANDA FERDAMANA - VEČER IMPRO TEATRA
2018-09-27 20:00 - 22:00 | KGB 5 Vojašniški trg Maribor, Upravna enota Maribor, 2000 Slovenia
Banda Ferdamana – večer impro teatra

FESTIVAL STARE TRTE
2018-09-28 09:00 - 2018-11-12 20:00 | Festival Stare trte 23 Vojašniška ulica Maribor, Upravna enota Maribor, 2000 Slovenia
Festival Stare trte je vinski, kulinarični in kulturni poklon najstarejši trti na svetu, ki raste na mariborskem Lentu. Trti, ki nas – Mariborčane, Štajerce in Slovence – navdaja s ponosom, našim obiskovalcem pa razgrne tančico skrivnosti o izjemno bogati vinogradniški tradiciji in uspešnih zgodbah štajerskih vinarjev.
Vse od Svečane trgatve Stare trte v začetku oktobra do Martinovanja v Mariboru, največjega enodnevnega martinovanja pri nas, v štajerski prestolnici slavimo simbol slovenske žlahtne kapljice in trdoživosti ter prirejamo številne dogodke, na katerih (se) spoznavamo, pokušamo, družimo, veselimo in nazdravljamo. Lepo vabljeni v našo sredino tudi vi!
Programska zloženka v PDF datoteki ↪️ http://bit.ly/2xfa1Rg.

27. GUDSTAF MARKET
2018-09-28 15:00 - 23:00 | Dvorana Gustaf 16 Ob železnici Maribor, Upravna enota Maribor, 2000 Slovenia
Ku-ku Vijolčko sem spet tu in zopet vas vabim, da se mi pridružite pri spoznavanju, kramljanju, špeganju po stojnicah, druženju, v glavnem pridite se imeti sila fajn =) .
Na Gudstaf Marketu, se vam bodo predstavili mladi razstavljaci, ki bodo svoje izdelke in umetnine postavili na plano, na pašo za oči ali pa nov dodatek domu. Poskrbljeno bo tudi, da ne dehidrirate pa da vaša ušesa pozabijo na neljube zvoke službe in gneče. Vstopnine seveda ne bo, pripeljite še prijatelje.
Vsi, ki bi še radi sodelovali kot razstavljalci, se lahko prijavite na e-naslovu: gudstaf.market@gmail.com ali pa svojo prijavo nalimate kar na zid dogodka. Na taisti naslov nam lahko tudi pišete, če potrebujete ševeč informacij.
Se vidimo 😉
